Z A P I S N I K

sa 22. sjednice Upravnog vijeća

Dječjeg vrtića ''Ogledalce'' Ernestinovo

održane 22. veljače 2022. u 18.00 sati

Nazočni članovi: Damir Matković (predsjednik Upravnog vijeća), Ivana Milas (zamjenica predsjednika Upravnog vijeća), Svjetlana Brkić (član Upravnog vijeća)

Odsutni: Sandra Vitaić (član Upravnog vijeća), Ana Pavlović (član Upravnog vijeća)

Ostali nazočni: Monika Miškić (ravnateljica DV Ogledalce)

Sjednica održana u prostorijama Dječjeg vrtića Ogledalce, Školska 4, 31215 Ernestinovo.

Predsjednik Upravnog vijeća Dječjeg vrtića ''Ogledalce'', Damir Matković, sukladno statutu Dječjeg vrtića “Ogledalce” predlaže sljedeći Dnevni red kao što je navedeno u pozivu na sjednicu:

1. Usvajanje Zapisnika sa 21. sjednice Upravnog vijeća

2. Odluka o cijeni Programa predškole za djecu s područja drugih općina

3. Odluka o izboru kandidata za radno mjesto odgojitelj/pripravnik

4. Odluka o izboru kandidata za radno mjesto spremačica

Prisutni članovi Upravnog vijeća jednoglasno su prihvatili prijedlog Predsjednika upravnog vijeća, te je predloženi Dnevni red dan na glasovanje.

Dnevni red jednoglasno je usvojen.

**1. Usvajanje Zapisnika sa 21. sjednice Upravnog vijeća**

Zapisnik sa 21. sjednice Upravnog vijeća Dječjeg vrtića ''Ogledalce'' usvojen je jednoglasno.

**2. Odluka o cijeni Programa predškole za djecu s područja drugih općina**

Ravnateljica predlaže donošenje Odluke o cijeni Programa predškole za djecu s područja drugih općina. Ovom Odlukom uređuje se jedinstvena cijena Programa predškole u trajanju od tri mjeseca za djecu s prebivalištem izvan Općine Ernestinovo u iznosu od 500,00 kn po djetetu mjesečno. Za djecu iz članka 1. sredstva se osiguravaju u proračunu Općine na čijem području djeca imaju prebivalište, sukladno programu javnih potreba. U Program predškole mogu se upisivati djeca s područja drugih općina ako su upisana sva djeca s prebivalištem na području Općine Ernestinovo koja su podnijela zahtjev.

Na prijedlog ravnateljice DV Ogledalce, a nakon provedene rasprave, Upravno vijeće jednoglasno donosi Odluku o cijeni Programa predškole za djecu s područja drugih općina.

**3. Odluka o izboru kandidata za radno mjesto odgojitelj/pripravnik**

Ravnateljica predstavlja rezultate provedenog natječaja za radno mjesto odgojitelj pripravnik za radni odnos na određeno vrijeme, puno radno vrijeme, za vrijeme trajanja projekta „Obiteljski sklad kroz produljeni rad DV Ogledalce Ernestinovo“, uz probni rad od tri mjeseca te predlaže izbor IRIS MARKOVIĆ iz Tenja za odabir na navedeno radno mjesto.

Upravno vijeće jednoglasno prihvaća prijedlog ravnateljice te donosi odluku o izboru navedene kandidatkinje. Zadužuje se ravnateljica DV Ogledalce za provedbu odluke i sklapanje ugovora o radu.

**4. Odluka o izboru kandidata za radno mjesto spremačica**

Ravnateljica predstavlja rezultate provedenog natječaja za radno mjesto spremačica na određeno vrijeme, na nepuno radno vrijeme, uz probni rad od tri mjeseca za vrijeme trajanja projekta „Obiteljski sklad kroz produljeni rad DV Ogledalce Ernestinovo“ te predlaže izbor Melanije Bece iz Laslova za navedeno radno mjesto.

Upravno vijeće jednoglasno prihvaća prijedlog ravnateljice te donosi odluku o izboru navedene kandidatkinje. Zadužuje se ravnateljica DV Ogledalce za provedbu odluke i sklapanje ugovora o radu.

Sjednica zaključena u 18.20 sati

Zapisnik sačinio: Predsjednik Upravnog vijeća

Ivana Milas                           Dječjeg vrtića ''Ogledalce''

Damir Matković, mag.iur.